Title: A1.8. Projecte final: Tangram i fraccions
Course: Matemàtiques 3r ESO 1r T > Section: Tema 1: Nombres Racionals

El Tangram xinès

Coneixes el Tangram? Pots veure'n la descripció en aquesta pàgina.

Sarang / Públic domain

En aquesta activitat farem un petit projecte al voltant d'aquest joc xinès.

Activitat En aquesta activitat has de crear una fitxa que ocupa les dues cares d'un full amb diverses activitats sobre el Tangram. Fes els passos següents:

1. Dibuixa o imprimeix un tangram, si és possible de costat 10 cm (pots utilitzar aquesta imatge).
2. Retalla les peces del teu Tangram (opcionalment, si vols les pots pintar).
3. Crea una fitxa amb el processador de textos amb el títol "El Tangram i els nombres Racionals".
4. Compta quantes peces de cada tipus hi ha (per exemple, del triangle gran 2) i quina fracció del tangram representa cada tipus (per ex. del triangle gran 2/7). Fes un apartat en la fitxa anomenat "Tipus de peces" amb una taula on posis el nombre de cada tipus i la fracció respecte al total de peces.
5. Ara, pren les mides necessàries i calcula l'àrea de totes les peces i de tot el tangram.
6. A cada peça escriu la seva àrea en cm^2 arrodonint a 2 decimals si és necessari i la fracció respecte de l'àrea total que representa.
7. En la fitxa fes un segon apartat anomenat "Àrees de les peces" amb una altra taula amb l'àrea de cada peça, la fracció que representa i el percentatge que és de tot el Tangram.
8. Fes una foto del teu Tangram i insereix-la en la fitxa. Totes les activitats del Tangram t'han d'ocupar una pàgina de la fitxa.
9. Dibuixa o imprimeix un hexàgon regular de 4 cm de costat. Pots aprofitar un fitxer anomenat hexagon.png en aquesta mateixa activitat.
10. Repeteix els passos del 2 al 8 amb l'hexàgon. Has de fer un mínim de 7 peces i algunes han d'estar repetides. Poden ser similars a les del tangram. Totes les activitats de l'hexàgon t'han d'ocupar la segona pàgina de la fitxa.
11. Desa la teva fitxa en format PDF i penja-la en aquesta activitat (tingues cura de la presentació i del format que se't demana, no s'accepten altres formats).